
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. április 14-én tartandó munkaterv szerinti ülésére

4. napirendhez

Tárgy:
Házi gyermekorvosi körzetek 2010. évi munkájáról szóló beszámolók megtárgyalása
Tisztelt Képviselő-testület!

A helyi önkormányzatokról szóló 1990. évi LXV. törvény 8. § (4) bekezdése, valamint az egészségügyről szóló 1997. évi CLIV. törvény 152. § (1) bekezdése alapján a helyi önkormányzatok feladata az egészségügyi alapellátások körében a háziorvosi, a házi gyermekorvosi, a fogorvosi és a védőnői ellátásról gondoskodni, amit önkormányzatunk – a védőnői ellátás kivételével – feladat-ellátási szerződések keretében biztosít.

A megfelelő ellátás fenntartása érdekében elengedhetetlen a folyamatos tájékozódás a különböző egészségügyi területeken folyó munkáról, ezért évről évre bekérjük a településünkön működő egészségügyi szakemberek beszámolóit a szakterületük állapotáról.

Jelen előterjesztés keretén belül kérem a házi gyermekorvosi körzetek beszámolóinak szíves megtárgyalását és elfogadását.

…/2011. (IV. 14.) ÖKT határozati javaslat

Sülysáp Nagyközség Önkormányzatának Képviselő-testülete
1./ Dr. Laczkó Katalin házi gyermekorvos beszámolóját az I. sz. házi gyermekorvosi körzet 2010. évi munkájáról elfogadja,

2./ Dr. Balog Erzsébet házi gyermekorvos beszámolóját az II. sz. házi gyermekorvosi körzet 2010. évi munkájáról elfogadja,

Határidő: azonnal
Felelős: polgármester
Sülysáp, 2011. április 6.

Horinka László s.k.


Polgármester
Tisztelt Polgármester Úr!

Tisztelt Képviselő-testület!
A 2010-es évben a Sülysáp 1. számú gyermekkörzetének jellemző adatai:

- praxis létszám: 904 gyermek,

- területi kötelezettség / 14 év alatti /: 668 gyermek,

- 2010-ben született: 37 gyermek,

- rendelési időben 4716 alkalommal jeletek meg,

- csecsemő tanácsadáson 743 orvos –gondozott találkozás történt,

- krónikus betegség miatt gondozás alatt áll 226 gyermek.

Az alapellátáshoz tartozó iskolamunkát a Móra Ferenc Általános Iskolában és Tagiskolában végeztem a védőnőkkel együtt. Az index osztályoknál /2.4.6.8./ teljes szűrővizsgálat, a többi osztályban pedig gerincszűrés történt.

Köszönet szeretnék mondani a védőnőknek, akik odaadóan végzik munkájukat, és nagy segítséget nyújtanak évtizedes tapasztalatukkal.

Szeretném megköszönni Polgármester Úrnak, a Testületnek és az Önkormányzat többi dolgozójának, hogy kulturált körülményeket biztosít a betegellátáshoz.

Sülysáp, 2011. 04. 04.


Dr. Laczkó Katalin


házi gyermekorvos

Beszámoló a gyermekorvosi tevékenységről a

II. sz. Gyermekorvosi Körzetben

Tisztelt Sülysáp Nagyközségi Önkormányzat

Képviselő Testülete!
Tisztelt Polgármester Úr!

2010.04.04-2011.04.04. közötti időszakban, a Gyermekorvosi rendelőben a következő órarenddel dolgoztunk: H:14-17:30, K:8-11, Sz:14-17 .30, Cs:8-11, P:10-12 óra.

A tanácsadást a Kossuth Lajos utcai rendelőben szerdán, a Fő utcai rendelőben páros héten hétfőn végeztem. A kötelező védőoltásokat általában 1-2 kivétellel sikerül időben megadni, a szülőkkel a kapcsolatunk jónak mondható. Továbbra is fontosnak tartjuk azt, hogy tájékoztassuk a szülőket az ajánlott védőoltásokról, és hangsúlyt fektetünk az egészséges táplálkozásra is.

2011. január havi változásjelentés feldolgozása alapján az OEP 1201 gondozottat igazolt vissza.

Az utóbbi évben 68 baba született a körzetben, ebből Sülysápi 43 újszülött. Az újszülöttek között 5 koraszülött baba volt, és két babánál volt észlelhető szívfejlődési rendellenesség, egy babánál Down sí. igazolódott.

Sajnos két családból a gyermekeket nevelőszülőkhöz kellett helyezni, és egyre több az anyagi gondokkal küzdő családok száma.

Az asszisztensnői tevékenységet továbbra is Suvada Atilláné végezte.

Naponta átlagban 35 beteget láttunk el. Késő ősztől-tavaszig, a betegforgalom általában ennek duplája, és ennek megfelelően a rendelési idő is hosszabb ideig tartott. A gyermekek túlnyomó többsége légúti fertőzések miatt jelentkeztek, kora tavasztól gyomor-bélhurut illetve allergiás betegségek is gyakoriak voltak. Továbbra is sok gondozottunk vette igénybe az influenza elleni védőoltást, ennek köszönhetően az átlagnál kevesebb influenzás beteget láttunk el.

A krónikus betegek közül továbbra is az allergiás-asztmás betegek voltak túlsúlyban, sok a szemüveges gyermek, a tartási rendellenesség és a túlsúly.

Szükség esetén továbbra is történik vérvétel és EKG vizsgálat a rendelőben, és arra törekszünk, hogy a rendelések gyermek centrikusak legyenek.

Sülysáp, 2011.04.04.


Tisztelettel:


Dr. Balog Erzsébet


házi gyermekorvos

